《次韵宁熙中上人姑苏纪游十首 其五 游灵岩》
明代·陶宗仪

灵岩拔起拱诸峰，林壑深幽与昔同。谁念夫差罢敝后，莫逃范蠡计谋中。

弹琴石老菭花紫，响屧廊空夕照红。里叟不谙亡国恨，至今犹说馆娃宫。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。